જો દાદીમાના નુસખા જાણતાં હો તો કેટલીક તકલીફોનું તો ઘરમાં જ નિરાકરણ થઈ શકે છે. પરંતુ તકલીફ એ છે કે ઘર કી મુર્ગી દાલ બરાબર. આયુર્વેદ વિશે આપણા મનમાં નકારાત્મકતા આવી ગઈ છે. ડૉક્ટરની દવા લો તો જ રોગ મટે તેવી માન્યતા ઘર કરી ગઈ છે. અલબત્ત, કેટલાક સંજોગોમાં દવાઓ લેવી જરૂરી હોય છે, પરંતુ ઘણી વાર આયુર્વેદ દવાઓથી તકલીફના ઉકેલ મળી જતા હોય છે. આવી જ કેટલીક બાબતોના સરળ આયુર્વેદિક ઇલાજ અત્રે આપેલા છે. વાળ ખરવા એ આજકાલ માત્ર સ્ત્રી જ નહીં, પરંતુ પુરુષો માટે પણ ચિંતાનો વિષય છે. વાળ ખરવા પાછળ પિત્ત દોષને કારણરૂપ મનાય છે.